**קטע מס' 2**

"הקהל מחליט החלטות שונות ומטיל מסים קבועים, וכך הוא נעשה אדון הרכוש של האזרחים; **בכספים, שהוא סוחט מההמון, הוא משלם לעצמו את המשכורות, ואת השאר הוא מפזר ומבזבז לפי ראות עיניו.** האם יכול זה באיזו מידה שהיא להיות שייך לדת?

"הקהל מוכר חזקות ונוטל בעדן כספים; על-ידי זה הוא גורם נזק באופן ברור ביותר לבעלי הפונדקים בכפרים ולבעלי הבתים והארמונות בערים, כי אף יהודי אינו רשאי לחכור ולהציע דמי-חכירה מוגדלים בעד פונדק, שיש עליו חזקה, לפני שיקנה את החזקה מידי האיש שהיה ברשותו, או שישלם לו. בערים אין יהודי יכול להיות, א: סרסור, חייט, פרוון או פייף, אלא זה, שיש לו חזקה על בית, או על האיש בעל-הבית עצמו; ב': אסור ליהודי, שלא שילם לפני כן בעד החזקה, לקנות בבית הזה או אצל בעל-הבית הזה; ג: כשיהודי גר בבית, שהקהל מכר את החזקה עליו, חייב הוא (הדייר) לשלם לחזקה שליש מהסכום, שהוא משלם כשכר-דירה לבעל הבית; אם יעזוב את הדירה, עליו להכניס במקומו יהודי אחר, כדי שלא יכנס שמה לגור נוצרי קתולי וכדי שלא ייגרע מההכנסה של החזקה. איזה קשר יש כאן לדת?

**השמש רושם עשר שמות כחייבים**

**והם חייבים לפרוע את "חובם"**

"הקהל, כשהוא רק רוצה, שיהיה לו כסף, הוא מקבל אותו בקלות, אם כי זה מכביד ביותר על ההמון ועל אנשים שונים; הקהל עושה את זאת בדרך זו: הקהל רושם החלטה, שהמוכ"ז (מפני שאף פעם לא מפרשים את השם) מלוה לקהל סכום, למשל 1.000 זהובים, והקהל מצוה על השמש, את החוב שהוטל עליהם, כי חתימת שמו של **לשם ביטוחו של המוכ"ז לרשום שטרות, שעשרה אנשים, כמו אברהם, דויד, וכו', חייבים למוכ"ז כל אחד מאה זהובים; כל עשרת האנשים האלה, אברהם, דויד, וכו', אינם יודעים כלום, אבל כשהם נתבעים לבית-הדין הדתי על ידי רודף נעלם, כלומר על-ידי תביעה חשאית, שבה אסור לשאול אפילו מי הוא התובע, הם מתייצבים בפני בית-הדין ועליהם לשלם** בעל-החוב על-ידי השמש כוחה יפה כאילו חתם בעל החוב בעצם ידו; אם אינם מתייצבים, מוציא בית-הדין פסק דין שלא בפניו והוא מצווה לרשום את הסכום היסודי, רבית וקנסות, והוא מוציא לפועל מיד את פסק הדין. אם מישהו מעיז להתנגד לפסק-דין זה, מוציא הוא בפסק בדבר בערכאות של גויים, כלומר תעודה על התנגדות או אי-התייצבות, ולפי זה נותן פקיד הווייבודה (NAMIESTNIK) עזרה צבאית (BRACHIUM MILITARE ) **וכך אברהם, דויד וכו', שלא היו חייבים כסף, שלא חתמו על השטר, שלא יכלו לדעת מיהו המוכ"ז ובשביל מי פסק בית-הדין את הסכום, כשאינם רוצים לשלם את הסכום, הם רואים את הסחורות והמטלטלים שלהם מוחרמים, מופקעים, ולפעמים הם עצמם נקלעים לבית-הכלא.** האם יכולה הדת להכריח לעוול כזה ולאשר אותו?

"כשהקהל רואה לפניו עניין, שיש בו חשש של קשיים או רדיפה, הוא יוצר תנאי הנקרא 'חטאת הקהל'; על-ידי זה הוא מבטיח החזרת פיצויים הן בעד הוצאות והן בעד הפסדים, הוא משתמש בקופת הקהל, מוציא שטרות על הקהל כדוגמת שטרות של באנק, ובאופן כזה הוא מגדיל עד מאוד את חובות הקהל.

**"מלבד מסים קבועים, הנקראים 'קורובקות', מטיל הקהל הטלות שונות וגובה אותן באיום בחרם.**

"הקהל מצר את רגלי המסחר הפנימי בארץ, מפני שהקהל מחייב לשלם לו (מסים) הן את אנשי העיר, בהתאם למסחרם או רווחיהם בכל דרך שהיא, והן סוחרים-אורחים. שעליהם לשלם הן מסחורה שמכרו והן מסחורה שקנו בעיר.

"הקהל קובע, שהסוחר, הסוחר בבדי צמר, לא יחזיק בחנות בדים, המיוצרים בארץ והנקראים בדים לבנים. הקהל קובע מונופולין על משי, חוטי זהב וכסף, חוטי צמר, צמר גמלים, יין כשר ואתרוגים; אם כי הקומיסיה של האוצר ביטלה בפסק-דינה את המונופולין האלה, אולם בשעה שהקהל אוסר על כל שאר היהודים לסחור בסחורות אלה, אין כל ערך לשום פסק-דין של ערכאות המדינה, לפייף אסור בחרם לקנות משי בחנות של נוצרי.

"הקהל נוטל גרוש עשירי מהערך והמחיר, כשיהודי קונה אצל יהודי או נוצרי בית, מגרש, גן, חזקה וכו'

"הקהל דורש מיהודים שמחוץ לעיר תשלום בעד הרשות לגור בעיר.

"הקהל מקבל לקופתו הכנסה מנישואין, ששה זהובים מכל חתונה חדשה; מהנדוניה הוא נוטל ארבעה זהובים מכל מאה, ולחוד מנשואים, הממשיכים לגור אצל הוריהם, 18 זהובים לשנה.

"מלבד הדרכים המפורטות כאן, מלבד ה'קורובקות' מבקר, מעגלים וכבשים, מעופות, מחלב, מאופים, מנוצות, מאלתית ומעורות, יש לקהל הכנסות ניכרות גם ממכירת פתקאות\*). מהתמנויות, ממשרות ומקנסות.

\*) זכות השתתפות באסיפת ראש-חודש, שהייתה בוחרת את ראשי הקהל, הדיינים והגבאים.

"מלבד ההכנסות לצרכי הדת (שבהן אינו מתעניין, אולם הן מכסות את ההוצאות להחזקת בתי-הכנסת והתאורה בהם, בתי-המרחץ, בתי-העלמין, עניים, חולים, קבורת המתים, והצינורות המזרימים מים ממעיין לחצר בית-הכנסת) יש לקהל רק לצרכי השלטון האזרחי שלו תקציב, המגיע כל שנה לסך של מאה וכמה עשרות אלפים הכנסה, לא יכול היה בכל זאת לסלק חוב של 700.000, מפני שלא רצה, מפני שזוהי הפוליטיקה העיקרית של השלטון האזרחי שלו ויש לו עניין רב ביותר לא רק לא לסלק את החובות, אלא להראות על גידולם כל שנה, כדי שהשלטונות של המדינה יניחו, בגלל סיבה, כאילו חשובה זו, לסחטנות ולהשתלטות של הקהל על ההמון. השיטה של השלטון האזרחי היהודי היא כזאת, שלא היה ואין זה מתאים להיות כפוף לשלטון המדינה, וחוק המדינה לא השיג לגמרי את מטרתו, מפני שההוצאה לפועל של אותו חוק, הן בנוגע מס הגולגולת והן בנוגע לסילוק החובות, הושארה בידי השלטון היהודי עצמו.

"אין מן הראוי למסור לקהל משהו לגבייה, כי על עדינותם ואמונם כלפי שלטונות המדינה אפשר להיווכח מניסיון זה: כשנערך בווילנא חיסול החובות וההכנסות של הקהל, נשבע אז הקהל, שיש לו הכנסה שנתית רק של 34.000 זהובים פולניים, אולם הייתה לו באותה שנת 1766 הכנסה בסך 125.511 זהובים, כפי שהוכיח ההמון על סמך החלטות (של הקהל) וחוזים. פסק-הדין הליקבידציוני אסר ללוות סכומים חדשים, אולם הקהל הראה, שהגדיל את חובותיו עד מאוד; משום כך השתדלו והשיגו הקהילות את החוק משנת 1775, המרשה ללוות 500.000 באמתלא של סילוק החובות למסדר הישועי שבוטל; אולם הייתה זו ערמה, כי הקהילות באו לידי סידור עם כל בעלי-החובות, שהקומיסיה של החינוך העבירה לרשותם את החובות, בדבר מועדי תשלום כאלה, שנתנו אפשרות לסלק את החובות תמיד מהכנסותיהן שלהן, בלי ללוות סכומים נוספים; למרות זאת לא קיימו את התחייבויותיהם לבעלי-החובות, ואת ההכנסות מ'קורובקות', שהיו מיועדות כקרן לסילוק החובות, פזרו במידה כזאת, שהקומיסיה הליטאית של האוצר הייתה מוכרחה לקבל את הכנסות הקהל במינסק, גרודנה ו-ווילנא על-ידי פקידים שלה ולשלם חובות הקהל.

"אי אפשר להאמין לוועדי הקהילות בשום דבר, מפני שאינם סובלים שלטון מעליהם, כי הם רוצים בעצמם לשלוט, וברצותם להבטיח לעצמם את זאת בעתיד החליטו החלטות, תקנו תקנות ונתנו הוראות. ראשי הקהל אינם עוזבים את התמנותם עד שלא יאשרו ראשי-הקהל החדשים את פעולות קודמיהם ויקבלו עליהם להוציאן לפועל. הוכחה לכך בווילנא, במקום שוועד הקהילה, הנבחר לשנה, אינו מוסר זה חמש שנים את תפקידו, מפני שאינו מאמין לבאים אחריו, שירצו ויוכלו להמשיך לפי מאווייו.

"ועדי הקהילות אינם סובלים כששולטים בהם, כי אף על פי שלפני שנתיים יצאו שני פסקי דין, אחד של בית-דין החצר הליטאי, האוסר להטיל מסים ולהחליט עליהם, הקובע סדר מסויים לבחירות, המזהיר בנוגע למשפטים שיש למסור תביעות בכתב, שיש לנהל חקירות לפי תעודות, המובאות משני הצדדים, שיש לנהל פנקסי החלטות, שיש להרשות להגיש ערעורים לבית-דין החצר, ופסק דין שני של קומיסיית האוצר הליטאית, המבטל חזקות, מונופולין ושטרות, שנלקחו על-ידי הטלות סחטניות, קהל וילנא לא ציית בכל זאת לאף אחד מפסקי-דין אלה. הוא מחליט על הטלות ומשתמש להוצאתן לפועל בחיילים של חיל-המצב של הווייבודה; זה חמש שנים אינו נותן לערוך את הבחירות של קהל חדש; הוא קובע חזקות ומונופולין ורודף יהודים בגלל שטרות שבוטלו. האין זה עניין של שרירות הקהל ולא של דת היהודים?

"מבצר השרירות של הקהל היא רשות השיפוט, המחולקת בין הקהל ובין בית-הדין הדתי. הקהל מחזיק שלא כראוי ביד אחת את החקיקה ואת השיפוט, הוא מטיל ענשי גוף וקנסות. בתי הדין הדתיים, או בתי הדין של הקהילות, דנים במשפטים, הנוגעים לירושות, התחייבויות, שטרות, ענייני מסחר ובכל הנוגע לנכסים.

**מותר לשדוד ולהחרים רכוש המוחרם**

"שני שלטונות-שיפוט אלה שופטים לעתים תכופות בלי הזמנה (בכתב לבית-הדין) על סמך חקירות הנעשות שלא בפני הצדדים, את פסקי הדין הם כותבים בלי לפרש את הנימוקים להחלטתם, אינם רושמים אותם (את פסקי-הדין) בפנקסים ואינם נותנים, (באיום) בחרם, להגיש ערעור על פסק-הדין שלהם, דבר שהוא מותר לפי חוקי המדינה כלפי פסק-הדין של בית-דין החצר; (הם עושים את זאת) כדי שהשלטון של המדינה לא יפריע את שלטונם ולא ישנה את פסקי-הדין שלהם, משום כך מוציאים לפועל מהר את פסקי-הדין, אפילו מעריכים ומחרימים את הרכוש או שמים את הנידון במאסר, ובזה מסייע פקיד הווייבודה על-ידי חיילי חיל-המצב של המבצר, הוא מושיט עזרה צבאית. האם יכולה זו להיות ענין של הדת התנגדות לחוקי המדינה ולרשויות השיפוט של המדינה?

"רשות השיפוט היהודית, שהיא מיבצר השרירות של שלטונם המדיני, מכבידה ביותר בחרם ונותנת לכל תוקף. כל יהודי מוכרח לפחד מהחרם, כי למוחרם אסור למכור לחם או בשר, השוחט לא ישחוט בשבילו תרנגולת, דלתות בית הכנסת סגורים לפניו, הוא מפסיד את זכות ההשתתפות באסיפת ראש-חודש, את התמנויותיו, את מקומותיו בבית-הכנסת, אסורה עליו הגישה אל בית-העלמין, שוללים ממנו את הקבורה, כל אחד רשאי, בלי שייענש, לגרום לו עוול, לשדוד ולהחרים את רכושו, אין צדק בשבילו, ומותרים נגדו השקר, הדיבה, עדויות ושבועות שקר. יהודי שנרשם בפנקסים השחורים, מאבד את חברותו בציבור החיים והמתים.

"ועדי הקהילות בחוצפתם רושמים בפנקסים השחורים גם נוצרים, ברצותם לפרוש את שלטונם גם על אלה ובתתם חופש ליהודים לרמות אותם בלי שייענשו. בהרשותם לעצמם את הכל, יש לוועדי הקהילות אמצעי להסתרת האמת; הם משתמשים במונח 'ייהרג ובל יעבור', פירושו של דבר, שאסור להגיד את האמת אפילו אם הדבר כרוך בקיפוח החיים. לאחר צו כזה יפעלו איפוא רק יהודים מעטים לפי הצדק וימסרו עדות אמת, בלי לשים לב לחיצי החרם ולענשים של בית-הדין היהודי שלהם.

"האם כל דרכי ההתנהגות האלו של ועדי-הקהילות קשורות לדת היהודית כך שאי אפשר להפרידן ממנה? בוודאי לא, כי הן משמשות הקפיץ (הכוח הדוחף) של השלטון האזרחי היהודי ולא של הדת.

"לבסוף, כיוון שקורה לעתים קרובות מאוד, שהחברה קדישה איננה רוצה לקבור מת, או בגלל נידוי, או בגלל הרצון לפשוט את העור ממשפחת המנוח, ומשום כך נשארות הגופות של המתים בבית במשך כמה ימים וגורמות לניגוף האוויר; כדי למנוע אפוא תופעה בלתי רצוייה כזאת, תנתן הרשות ליורשי הנפטר לפנות אל רשות שיפוט של המדינה, שתחייב לקבור את הגופות במשך 24 שעות. גובה התשלומים TAXA בעד קבורה צריך משום כך להיות מוגבל, כדי שלא תוכל החברה קדישה לסחוט מהעשיר ביותר מלמעלה מ-500 זהובים ומעני למעלה מ-6 זהובים, בהשאירה את דבר תשלומים גדולים יותר לנדבנותם של היורשים, כעניין של כבוד וצדקה לעניים, כי בשביל אלה צריך להיות מיועד הכסף מקבורה.

"אני מסיים את הכתב שלי בהרגישי סיפוק נפשי טהור, ששאפתי לשרת את ענייני המדינה ואת בטחון האנשים והרכוש של האזרחים, בלי לשים לב שעל-ידי זה לא יכולתי למצוא חן בעיני ראשי הקהל היהודים. אהה מאושר, אם אקבל מהציבוריות תעודה כזאת, כי אז אוכל להיות בטוח, שהמדינה בתתה חסות לחלשים נגד החזקים לא תתן לי למות בבור בנייסוויז', במאסר פרטי מחוץ לכל רשות שיפוט, שאליו השליכו אותנו, שני מיופי-כוח של ההמון ועוד שנים מההמון, כשאנו רתוקים בשלשלאות. רוע לבם של ראשי הקהל הווילנאי ושרירות לבה של רשות השיפוט של הווייבודה; הכו, הרעיבו והכריחו אותנו לעבוד על-יד סוללות ובתי-חרושת; כל זה משמש הוכחה, שליהודים דרוש שלטון אחר, צדק אחר. (ישראל קלויזנר, "העבר", לדברי ימי יהודי רוסיה, י"ט, עמ' 54-73) (משעבד, עמ' 235-225)